**ŠPORTSKI CENTAR KUTINA**

**Hrvatskih branitelja 8**

**Klasa: 003-05/20-01/01**

**Urbroj: 2176-132-01-20-1**

**Kutina, 1.6.2020.**

Na temelju članka 37. Statuta Športskog centra Kutina, ravnatelj Športskog centra Kutina donosi slijedeću

**O D L U K U**

**o načinu korištenja službenih automobila**

**Članak 1.**

Ovom Odlukom određuje se način i uvijeti korištenja službenih automobila od strane zaposlenih u Športskom centru Kutina (dalje u tekstu: korisnik).

Službeni automobili koriste se isključivo za potrebe odvijanja poslova u okviru djelatnosti Športskog centra Kutina.

Nadležnost i odgovornost za provođenje ove Odluke je na Voditelju održavanja i objekata.

**Članak 2.**

Prilikom korištenja službenih automobila korisnici su se dužni pridržavati svih važećih propisa te isti koristiti pažnjom dobrog domaćina.

Na početku korištenja službenog automobila korisnik je obvezan izvršiti vizualni pregled istog te o svim eventualnim nedostacima odmah obavijestiti Voditelja održavanja i objekata.

U slučaju nesreće, nezgode, kvara ili druge izvanredne situacije sa službenim automobilom korisnik/vozač je obvezan odmah obavijestiti Voditelja održavanja i objekata.

**Članak 3.**

O korištenju službenog automobila na području Grada Kutina, odnosno do 30 kilometara od sjedišta Športskog centra Kutina (loko-vožnja) korisnici popunjavaju „Evidenciju korištenja službenog automobila“ koja se nalazi u svakom službenom automobilu.

Evidencija (putni radni nalog u vozilu) sadrži:

* datum korištenja službenog vozila,
* početak i završetak putovanja,
* ime i prezime vozača,
* relacija,
* razlog putovanja,
* početna i završna kilometraža,
* ukupno prijeđeno kilometara,
* potpis vozača.

Popunjena „Evidencija korištenja službenog automobila“ dostavlja se putem Voditelja održavanja i objekata koji vrši kontrolu korištenja, na kraju svakog radnog tjedna (petak), Poslovnoj tajnici.

**Članak 4.**

Za korištenje službenih automobila izvan područja Grada Kutina korisnici ispunjavaju obrazac „Putni radni list“ te dobivaju osobni „Putni nalog“.

Korištenje službenog automobila opisano u stavku 1. ovog članka odobrava Ravnatelj potpisivanjem obrasca „Putni radni list“ i „Putni nalog“ te potpisivanjem istog po povratku sa službenog puta.

**Članak 5.**

Gorivo za službena vozila plaća se karticom za gorivo odabranog dobavljača goriva na njegovim benzinskim postajama, a samo u iznimnim slučajevima može se platiti i drugim načinima plaćanja (gotovina, debitne i kreditne kartice) o čemu je potreban dokaz o plaćanju (račun, potvrda o plaćanja).

Karticom iz prethodnog stavka plaća se i cestarina, ukoliko je to moguće.

Ostali troškovi nastali tijekom korištenja službenog vozila kao što su parkiranje, pranje vozila, tekućine plaćaju se u gotovom novcu, osim ako njihovo plaćanje nije osigurano na drugačiji način (parkiranje na službenom putu korisnik može se platiti službenim mobitelom).

**Članak 5.**

Za sve prekršaje ili korištenje službenog automobila suprotno važećim propisima odgovara korisnik.

Korisnik odgovara i sa prekršajne kazne koje nastanu kao posljedica neodgovornog načina korištenja službenog automobila.

**Članak 6.**

Ova Odluka stupa na snagu danom donošenja i primjenjuje se od 1. 6.2020. godine.

 Ravnatelj:

 Renato Habek, dip.iur

**ŠPORTSKI CENTAR KUTINA**

**Hrvatskih branitelja 8**

**Klasa: 053-02/20-01/01**

**Urbroj: 2176-132-01-20-1**

**Kutina, 27.5.2020.**

Na temelju članka 37. Statuta Športskog centra Kutina, ravnatelj Športskog centra Kutina donosi slijedeću

**O D L U K U**

**I**

Sukladno Zakonu o zakupu i kupoprodaji poslovnog prostora, članak 6. stavak 4. (NN 112/18), te nastavno na Zahtjev za produženje ugovora o zakupu poslovnog prostora koji je 28.4.2020. godine podnio „DINO“ obrt za ugostiteljstvo, ovom Odlukom odobrava se produženje, pod istim uvjetima, Ugovora o zakupu poslovnog prostora u prostorijama Športskog centra Kutina sklopljenog dana 6.8.2015. godine i solemniziranog kod Javnog bilježnika Mire Malačić.

Obrazloežnje

Dana 28.4.2020. godine „Dino“ obrt za ugostiteljstvo, je dostavio zahtjev za produženje Ugovora o zakupu poslovnog prostora u okviru Športskog centra Kutina. Obzirom na dosadašnju praksu i dobru suradnju te ekonomsku opravdanost, donesena je odluka kao u izreci

 Ravnatelj:

 Renato Habek, dip.iur

**ŠPORTSKI CENTAR KUTINA**

**Hrvatskih branitelja 8**

**Klasa: 053-02/20-01/01**

**Urbroj: 2176-132-01-20-2**

**Kutina, 27.5.2020.**

 „DINO“

 obrt za ugostiteljstvo

 Kutina

Predmet: Ponuda za produženje Ugovora o zakupu poslovnog prostora

Poštovani,

nastavno na Vaš Zahtjev za produženjem poslovnog prostora od 28.4.2020. godine ovim putem Vas obajveštavamo da prihvaćamo navedeni Zahtjev te Vam istovremeno dostavljamo prijedlog Ugovora o zakupu, pod istim ujetima zakupa kao i do sada.

 Ravnatelj:

 Renato Habek, dip.iur

Prilog: priejdlog Ugovora o zakupu poslovnog prostora